เจาะหูมาได้3-4เดือนแล้วค่ะ บริเวณกระดูกอ่อนไม่ค่อยรู้สึกอะไรแต่วันนี้มาเข็คดูมีตุ่มใสๆแดงๆขึ้นทั้งด้านหน้าและหลังเลยถอดออกมีน้ำสีเหลืองใสแต่ไม่เจ็บ มันจะยุบไปเองมั้ยคะ
สวัสดีค่ะ การเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากเจาะมา 3-4 เดือน แผลแห้งไปแล้ว น่าจะมีโอกาสติดเชื้อจากตัวแผลได้น้อย การเกิดตุ่มใสมีน้ำเหลืองไหลนั้น นึกถึงจากการแพ้สารสัมผัส เช่นแพ้โลหะนิกเกิลที่มักใช้ในตุ้มหูบางชนิดมากกว่า หรือเป็นผื่นผิวหนังอักเสบจากภูมิแพ้ การติดเชื้อแบคทีเรียที่ผิวหนังแนะนำหยุดใส่ตุ้มหูที่สงสัยว่าจะทำให้เกิดอาการก่อน ทำความสะอาดหูด้วยน้ำเปล่าสะอาด แล้วสังเกตอาการ ถ้าไม่ดีขึ้น ควรรีบไปพบแพทย์ค่ะ